IVL รูด 2% โบรกฯ ชี้ผลงานไตรมาส 2 เสี่ยงต่ำกว่าคาด
IVL รูด 2% โบรกฯ ชี้ผลงานไตรมาส 2 เสี่ยงต่ำกว่าคาด ล่าสุดอยู่ที่ 26.50 บาท ลบ 0.50 บาท หรือ 1.85% มูลค่าซื้อขาย 368.04 ล้านบาท
IVL รูด 2% โบรกฯ ชี้ผลงานไตรมาส 2 เสี่ยงต่ำกว่าคาด ล่าสุดอยู่ที่ 26.50 บาท ลบ 0.50 บาท หรือ 1.85% มูลค่าซื้อขาย 368.04 ล้านบาท
24 ก.ค. 2563

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 15.17 น. อยู่ที่ 26.50 บาท ลบ 0.50 บาท หรือ 1.85% สูงสุดที่ 27 บาท ต่ำสุดที่ 26 บาท ด้วยมูลค่าซื้อขาย 368.04 ล้านบาท

ทั้งนี้ บล.บัวหลวง ระบุในบทวิเคราะห์ คาดผลประกอบการของ IVL งวดไตรมาส 2/63 จะมีผลขาดทุนสุทธิที่ 636 ล้านบาท (พลิกจากที่มีกำไรในไตรมาส 2/62 และไตรมาส 1/63) เพราะ inventory loss มากกว่าคาด
ขณะที่กำไรหลักคาด 1.47 พันล้านบาท ลดลง 70% เมื่อเทียบจากปีก่อน และ 19% เมื่อเทียบจากไตรมาสก่อน เพราะ ปริมาณการขาย PET และ fiber ถูกกระทบจากการปิดเมือง
อย่างไรก็ตามเมื่อมองไปข้างหน้าในไตรมาส 3/63คาดกลุ่มสินค้าบรรจุภัณฑ์อาหาร หน้ากาก จะช่วยหนุนผลประกอบการหลักจะดีขึ้นเมื่อเทียบจากไตรมาสก่อน แม้ไตรมาส 3 จะเป็น low season ก็ตาม ขณะที่มุมมองเมื่อเทียบจากปีก่อน คาดกำไรอ่อนตัวลงจากมาร์จิ้นที่สู้ปีที่แล้วยังไม่ได้ เพื่อเป็นการ fine tune จึงปรับกำไรปี 2563 ลง 71% เป็น 3.88 พันล้านบาท และคาดตลาดจะมีการปรับกำไรลงเช่นกัน
ขณะที่ปัจจุบันหุ้นเทรด PBV 1.1 เท่า ซึ่งต่ำกว่าค่าเฉลี่ยในอดีต 1SD เชื่อว่ากำไรที่จะเริ่มดีขึ้นจะช่วยหนุนราคาหุ้น แนะนำ ซื้อ ราคาเป้าหมาย 38 บาท
ด้าน บล.ยูโอบี เคย์เฮียน ระบุในบทวิเคราะห์ IVL มีแนวโน้มรายงานกำไรอ่อนแอกว่าคาด เนื่องมาจากผลของธุรกิจที่เข้าซื้อในปีที่ผ่านมา ดังนั้นระวังความผันผวนราคาช่วงสั้น และยังคงมุมมองรอซื้อ IVL หลังประกาศงบไปแล้ว